1970 ஆம் ஆண்டு "நேச்சர்" பத்திரிகை முதன் முதலில் வாஷிங்டனில் தனது அலுவகத்தைத் தொடங்கியது; 1985 ஆம் ஆண்டில் நியூயார்க்கிலும், 1987 ஆம் ஆண்டில் டோக்கியோ மற்றும் முனிச்சிலும், 1989 ஆம் ஆண்டில் பாரிசிலும், 2001 ஆம் ஆண்டில் சான் பிரான்சிஸ்கோவிலும், 2004 ஆம் ஆண்டில் பாஸ்டனிலும் மற்றும் 2005 ஆம் ஆண்டில் ஹாங்காங்கிலும் அப்பத்திரிகையின் மற்ற கிளை அலுவலகங்கள் தொடங்கப்பட்டன. 1980 ஆம் ஆண்டில் அப்பத்திரிகை தனது மிகப்பெரிய விரிவாக்கத்தைத் தொடங்கியது என்பதுடன், பத்திற்கும் மேற்பட்ட புதிய பத்திரிகைகளை வெளியிடத் தொடங்கியது. இந்த புதிய பத்திரிகைகள் 1999 ஆம் ஆண்டு உருவாக்கப்பட்ட நேச்சர் பப்ளிஷிங் குரூப்பில் சேர்த்துக்கொள்ளப்பட்டது. "நேச்சர்" , நேச்சர் ரிசர்ச் ஜர்னல்ஸ், ஸ்டாக்டன் பிரஸ் ஸ்பெஷலிஸ்ட் ஜர்னல்ஸ் மற்றும் மேக்மிலன் ரெபரன்சஸ் (என்பிஜி ரெபரன்ஸ் என்று பெயர் மாற்றம் செய்யப்பட்டுள்ளது) உள்ளிட்டவைகளும் அதனுடன் இணைக்கப்பட்டுள்ளது.

1997 ஆம் ஆண்டு, "நேச்சர்" பத்திரிகை டபிள்யூடபிள்யூடபிள்யூ.நேச்சர்.காம் என்ற வலைதள முகவரியில் தனது சொந்த வலைதளப் பக்கத்தை உருவாக்கியது என்பதுடன், 1999 ஆம் ஆண்டு நேச்சர் பப்ளிஷிங் குரூப் தனது வரிசையில் "நேச்சர் ரெவீவ்யூஸ்" என்ற புதிய பத்திரிகையைத் தொடங்கியது. சில கட்டுரைகள் மற்றும் ஆவணங்களை நேச்சர் வலைதளப் பக்கத்தில் இருந்து இலவசமாகப் பதிவிறக்கம் செய்ய இயலும். தேவைப்படும் மற்ற ஆவணங்களை கட்டணத்தைச் செலுத்தியே பதிவிறக்கம் செய்ய இயலும்.

300,000க்கும் மேற்பட்ட மூத்த விஞ்ஞானிகள் மற்றும் செயற்குழுவினர்கள் நேச்சர் பத்திரிகையைத் தொடர்ந்து பயன்படுத்தி வருகின்றனர், மேலும் அப்பத்திரிகை 600,000க்கும் அதிகமான மொத்த வாசகர்களைக் கொண்டுள்ளது. ஏறத்தாழ 65,000 வாசகர்கள் அப்பத்திரிகையைப் படிப்பதாகத் தெரிவித்தாலும், சராசரியாக ஒரு பிரதியை பத்து வாசகர்கள் பங்கிட்டுக்கொள்கின்றனர் என்று ஒரு ஆய்வு தெரிவி்க்கிறது.

2008 ஆம் ஆண்டு அமெரிக்க அதிபர் தேர்தலில் பாரக் ஒபாமா தனது தேர்தல் பிரச்சாரத்தை மேற்கொண்டபோது, "நேச்சர்" பத்திரிகை முதன் முறையாக 2008 ஆம் ஆண்டு அக்டோபர் 30 ஆம் தேதி அமெரிக்க அதிபர் தேர்தலில் போட்டியிடும் வேட்பாளர்களை ஆதரித்தது.

நிபுணர்கள் ஆய்வுசெய்த முறையற்ற ஆய்வுக் கட்டுரைகள்
"நேச்சர்" பத்திரிகையின் விரிவாக்கம் மற்றும் வளர்ச்சி
அறிவியல் தொடர்பான இதழ்களும் "நேச்சருக்கு" முன்பிருந்த இதழ்களும்
20 ஆம் நூற்றாண்டு மற்றும் 21 ஆம் நூற்றாண்டின் முற்பகுதியில் "நேச்சர்"